  Анжелика Тихонова корреспондент 15-тӥ инвожоысен Удмуртиын мукет улосвылъёсысь вуисьёслы 14 нуналъем карантинъя сюбегатонъёсты куштозы. Со сярысь улосвыллэн тӧроез Александр Бречалов «Инстаграм» мерлыко вотэсын Мерлыко эскеронъёсъя экспертной институтысь улосвыл программаосъя департаментэн кивалтӥсеныз Дарья Кислицынаен меӵак эфирзы дыръя вераз. Матысь нуналъёсы милям шӧдскымон луозы. 15-тӥ инвожоысен ми ваньзэ ум усьтэ. Ми палэнысь лыктӥсьёслы 14 нуналъем карантинэз куштом. Валтӥсез, мар милям вань – статистика но опыт Александр Бречалов, Удмуртилэн тӧроезОзьы ке но, коронавирусъя алама улосвылъёсын вахтаен ужасьёслы карантин луоз на. Со сяна, элькунлэн тӧроез улосвыламы постъёслэсь но куштӥськыны луонлык вань шуыса ивортӥз. Тегъёс: Мерлык Ижкар Удмуртия коронавирус АлександрБречалов  